Ανοιχτή χειρουργική αποκατάσταση ρήξης ανευρύσματος κοιλιακής αορτής
Creators: name: Γουναρίδης, Σταύρος Αθανασίου
Publisher: name: Aristotle University of Thessaloniki
Year: 2021
Subjects: Κοιλιακή αορτή
Ανεύρυσμα κοιλιακής αορτής (ΑΚΑ),
Ρήξη ΑΚΑ,
Ενδαγγειακή αποκατάσταση ΑΚΑ,
Ανοιχτή αποκατάσταση ΑΚΑ,
Νοσηλευτής
Abdominal aorta
Abdominal aortic aneurysm (AAA)
AAA rupture
AAA endovascular repair
AAA open surgical repair
Nurse

description: Σκοπός αυτής της διπλωματικής ήταν η βιβλιογραφική διερεύνηση του θέματος της ανοιχτή χειρουργική αποκατάσταση της ρήξης του Ανευρύσματος Κοιλιακής Αορτής (ΑΚΑ). Η ανευρυσματική νόσος είναι η μόνιμη αύξηση της διαμέτρου ενός αγγείου, σε ποσοστό 50% από το φυσιολογικό του μέγεθος, ενώ η αιτία για την κατάσταση αυτή είναι ο εκφυλισμός των αρτηριών και η αθηροσκλήρωση. Τα ανευρύσματα προκαλούν ρήξη, εμβολή και θρόμβωση, ενώ τα ΑΚΑ έχουν ως κύρια επιπλοκή τη ρήξη, η οποία έχει ως αποτέλεσμα το 50% των ασθενών να μην προλαβαίνουν να φτάσουν στο νοσοκομείο, ενώ όσοι από αυτούς το καταφέρουν δεν επιβιώνουν, σε ένα υψηλό ποσοστό της τάξης του 74-90%. Τα ΑΚΑ αποτελούν περίπου το 30% του συνόλου των ανευρυσμάτων και είναι μια χρονίως εξελισσόμενη κατάσταση, η οποία συνοδεύεται από μεγάλη πιθανότητα ρήξης αλλά και θανάτου του ασθενούς (συνήθως είναι ασυμπτωματικός), εφόσον δεν αντιμετωπιστεί εγκαίρως. Παράγοντες κινδύνου για την εμφάνιση των ΑΚΑ, μεταξύ άλλων, αποτελούν το κάπνισμα, η προχωρημένη ηλικία, το αρσενικό φύλο, η αρτηριακή υπέρταση και η χρόνια αποφρακτική πνευμονοπάθεια. Η χρήση των μεθόδων απεικόνισης για την διάγνωση των ΑΚΑ περιλαμβάνει την έγχρωμη υπερηχογραφία (CDU), την αξονική αγγειογραφία (CTA), τη μαγνητική αγγειογραφία (MRA) καθώς και την ψηφιακή αγγειογραφία (DSA). Η θεραπεία δε των ΑΚΑ είναι χειρουργική και μπορεί να πραγματοποιηθεί με δύο διαφορετικές μεθόδους αποκατάστασης, την ανοιχτή (OSR) και την ενδαγγειακή (EVAR). Από κλινικής άποψης, η OSR συγκριτικά με την EVAR επιφέρει σοβαρότερες επιπλοκές και μεγαλύτερο περιεγχειρητικό κίνδυνο στην πλειονότητα των χειρουργημένων ασθενών. Η επιλογή δε της OSR ή της EVAR ακολουθεί κάποιες κατευθυντήριες οδηγίες, λαμβάνοντας πάντα υπόψη τις ιδιαιτερότητες του εκάστοτε ασθενούς. Σχετικά με τις επιπλοκές της αποκατάστασης των ΑΚΑ, και στις δύο μεθόδους μπορεί να είναι ο μετεγχειρητικός θάνατος, καθώς και κάποιες συστηματικές και τοπικές επιπλοκές που διαφέρουν μεταξύ τους ανάλογα με τη μέθοδο που θα χρησιμοποιηθεί. Σε όλες τις πιο πάνω διαδικασίες και φάσεις (προεγχειρητική, διεγχειρητική και μετεγχειρητική) μιας OSR του ΑΚΑ, οι επαγγελματίες νοσηλευτές διαδραματίζουν σπουδαίο ρόλο, προσφέροντας τις επιστημονικές τους γνώσεις και ικανότητες προς όφελος των ασθενών
description: The purpose of this dissertation was the literature investigation for the subject of the open surgical repair of rupture of the Abdominal Aortic Aneurysm (AAA). The aneurysmal disease is the permanent increase of the diameter of a vessel, at a rate of 50% of its normal size, while the cause of this condition is the degeneration of the arteries and atherosclerosis. Aneurysms cause rupture, embolism and thrombosis, while AAAs have as main complication the rupture, which results in the 50% of patients not being able to get to the hospital, while those who do, do not survive to a great rate of the order of 74-90%. AAAs accounts for about 30% of all aneurysms and is a chronically evolving condition, which is accompanied by a high probability of rupture and death of the patient (usually asymptomatic), if not treated in time. Risk factors for the development of AAA include smoking, advanced age, male sex, hypertension and the chronic obstructive pulmonary disease. The use of imaging methods for the diagnosis of AAAs includes Color Doppler Ultrasound (CDU), Computed Tomography Angiography (CTA), Magnetic Resonance Angiography (MRA) and Digital Subtraction Angiography (DSA). The treatment of AAAs is surgical and can be performed with two different methods of repair, the Open Surgical Repair (OSR) and the Endovascular Aneurysm Repair (EVAR). From a clinical point of view, OSR compared to EVAR causes more serious complications and greater perioperative risk in the majority of the operated patients. The choice between OSR and EVAR follows some guidelines, always taking into account the specifics of each patient. Regarding the complications coming from AAAs repair, in both methods can be the postoperative death, as well as some systemic and local complications which differ from each other, depending on the method to be used. In all the above procedures and phases (preoperative, intraoperative and postoperative) of an OSR of the AAA, the professional nurses play an important role, offering their scientific knowledge and abilities for the benefit of patients